উচ্চতর অধিকারের আবেদনের ভোটগণনা   সর্বশেষ কিছু উচ্চতর অধিকারের (প্রশাসক বা অন্যান্য) আবেদনে বাংলা উইকিপিডিয়ায় নিরপেক্ষ ভোটকেও গণণা করে ফলাফল ঘোষণা করা হয়েছে যেখানে স্পষ্ট যে নিরপেক্ষ ভোটটি একটি বিরোধী ভোটের ন্যায় কাজ করেছে অথচ যিনি ভোট দিয়েছেন তিনি বিরোধিতা করেননি। ইংরেজি উইকিপিডিয়া, কমন্স সহ অনেক প্রকল্পে নিরপেক্ষ ভোটকে ফলাফলে গণণা করা হয় না। এই জায়গাটায় আমাদের একটা লুপ রয়েছে বলেই আমার কাছে মনে হচ্ছে। বর্তমান ব্যুরোক্র্যাট @তানভির ও @নাহিদ ভাই সহ এব্যাপারে সম্প্রদায়ের সবার মতামত জানতে চাচ্ছি —শাকিল (আলাপ · অবদান) ১৬:৩৯, ৯ এপ্রিল ২০২২ (ইউটিসি)  বর্তমানে একটি  উচ্চতর অধিকারের আবেদন চলমান আছে। তাই এই বিষয়টির দ্রুত নিষ্পত্তি হওয়া প্রয়োজন। ≈ MS Sakib  «আলাপ»  ১৫:২৯, ১৩ এপ্রিল ২০২২ (ইউটিসি)  মন্তব্য  : পরবর্তী আবেদনগুলোর ক্ষেত্রে নিরপেক্ষ ভোট বাদ দিয়ে সমর্থনের হার (পার্সেন্টিজ) হিসাব করা প্রয়োজন; অন্যথায় নিরপেক্ষ ভোটটি বিরোধী ভোটের ন্যায় কাজ করবে। -- ≈ MS Sakib  «আলাপ»  ১৩:৪৫, ১২ এপ্রিল ২০২২ (ইউটিসি)   আবেদন অনুসারে৷ — আদিভাই • আলাপ • ০৮:০৫, ১৩ এপ্রিল ২০২২ (ইউটিসি)  । বিনাবাক্যে এর সমর্থন জানানো উচিত। কারন নিরেপক্ষ মানে বিরোধিতা নয়। আমার মতে নিরেপক্ষ ভোটকে মন্তব্যের মধ্যে অন্তর্ভুক্ত করা যেতে পারে। Prodipto Deloar (আলাপ • অবদান • লগ) ১৬:৪৮, ১৩ এপ্রিল ২০২২ (ইউটিসি)   - আবেদন অনুসারে। -- ~ খাত্তাব (অ | আ | স) ১৮:২০, ১৩ এপ্রিল ২০২২ (ইউটিসি) আমি এই প্রস্তাবে সমস্যা দেখি না সুতরাং এখন থেকে তা করা যায় এবং আমিও এর সাথে একমত। তবে আলোচনাটি আরও কিছুদিন এখানে উন্মুক্ত থাকুক। উচ্চতর অধিকারের যে আবেদন চলমান তা শেষ হতে এক মাস লাগবে। -- ~ যুদ্ধমন্ত্রী আলাপ ২১:১৯, ১৩ এপ্রিল ২০২২ (ইউটিসি)   অধিকার অপসারণ   সুধী, আশাকরি সবাই ভালো আছেন। বেশ কিছুদিন যাবত আমি বাংলা উইকিপিডিয়াতে নিষ্ক্রিয়। ব্যক্তিগত ব্যস্ততার কারণে সময় দিতে পারছি না। তাই আমি আমার প্রশাসক অধিকার ছেড়ে চাচ্ছি। প্রিয় @নাহিদ ও @তানভির ভাই এ ব্যাপারে আপনাদের দৃষ্টি কামনা করছি। ধন্যবাদ। মেরাজ (আলাপ) ২২:৫৫, ১৪ আগস্ট ২০২২ (ইউটিসি)  @Ibrahim Husain Meraj, আমাদের ছেড়ে একেবারে চলে যাবেন না :( আফতাবুজ্জামান (আলাপ) ২৩:১৪, ১৪ আগস্ট ২০২২ (ইউটিসি) আশাকরি উইকির সাথেই থাকবা অন্যভাবে। প্রশাসক হিসেবে কাজ করার জন্য ধন্যবাদ। বাংলা উইকিপিডিয়ায় এটি বাতিল করা যায় না, আফতাব ইতোমধ্যে মেটাতে আবেদন করেছে। ~ যুদ্ধমন্ত্রী আলাপ ১৬:১৭, ১৬ আগস্ট ২০২২ (ইউটিসি)   @আফতাব ভাই, অবশ্যই সময় পেলে লেখালেখি করবো। আর @নাহিদ ধন্যবাদ। -মেরাজ (আলাপ) ২০:১৪, ১৬ আগস্ট ২০২২ (ইউটিসি) মেটা থেকে অধিকার অপসারণ করা হয়েছে। প্রশাসক হিসেবে দীর্ঘদিন কাজ করায় আপনাকে অনেক ধন্যবাদ। আশা করি ব্যক্তিগত ব্যস্ততার ফাঁকে ফাঁকে উইকিপিডিয়ায়ও অবদান রাখবেন। আপনার ব্যক্তিগত জীবনের জন্যও শুভ কামনা রইলো। — ইয়াহিয়া (আলাপ • অবদান) - ১১:৪২, ১৭ আগস্ট ২০২২ (ইউটিসি)   একজন প্রশাসকের প্রতি অনাস্থা   আমাদের পুরাতন প্রশাসক ব্যবহারকারী:Zaheen বা অর্ণব ভাইয়ের প্রশাসকত্বের ব্যাপারে আমার অভিযোগ রয়েছে। তিনি অনেক আলোচনায় তার পুরাতন হওয়া ও প্রশাসক হওয়ার বিষয়টিকে উল্লেখ করে অপর ব্যক্তিকে আক্রমণ করে থাকেন। আমি আমার সাথে হওয়া ঘটনাটি উপেক্ষা করেছিলাম, কিন্তু কাছাকাছি দুইটা ঘটনা দেখার পর তার প্রশাসকত্বের বিষয়টিতে আস্থা রাখতে পারছিনা। তার দাবি হয়তঃ সঠিক, কিন্তু তার আমলাতান্ত্রিক আচরণ আর পাশাপাশি ভদ্রতা ও সহনশীল থাকার অভাব রয়েছে। তাই আমি তার প্রশাসকত্ব অধিকার সরিয়ে দেয়ার জন্য প্রস্তাব করছি। নিচে আমার চোখে পড়া তার মন্তব্যগুলো উল্লেখ করলাম।  আমি ২০০৪ সাল থেকে এখানে আছি। দেড় যুগেরও বেশি সক্রিয় আছি। আমি এই উইকির প্রথম দিককার একজন ব্যবহারকারী ও প্রশাসক। উইকিপিডিয়ার আলোচনাসভা কীভাবে কাজ করে, তা আমার জানা আছে।https://w.wiki/5hyS  আমি এখানে ১৫ বছর ধরে আছি। উইকিতে সম্পাদনার ব্যাপারে যদি আপনার ভাষ্যমতে "ছবক" আর "পরামর্শ" দিতেই হয়, তাহলে কে কাকে দেবে, সেটা বুঝে নিতে কারও কষ্ট হবার কথা না। কিন্তু আপনি যেভাবে মিনিটে মিনিটে মিনমিনিয়ে ত্যানা পেঁচিয়ে অবাক হয়েছেন, হতাশ হয়েছেন, আপনার পছন্দমত সম্পাদনা না হলে মুহূর্তের মধ্যে ধ্বংসপ্রবণতার অভিযোগ করেছেন, আমি সরল মনে স্পষ্ট ভাষায় আপনার সমস্ত উত্তর দেবার পরেও আমার সমস্ত উত্তর এড়িয়ে গিয়েছেন আবার একই মুখে আমাকে উত্তর না দেবার অভিযোগ করেছেন, আবার আমাকে "আপনি আচরি ধর্মে শিখাও" বলে ছবক দিচ্ছেন, তাতে আপনি যে নিজেকে কে "সামান্য অবদানকারী" মনে করেন না, সেটা সহজেই অনুমান করা যায়। আপনার "ভাজা মাছটি উলটে খেতে জানে না" জাতীয় কপটতা যারা দেখার তারা ঠিকই দেখছে।https://w.wiki/5hyV  একটা ছোট পরামর্শ দেই। আপনার বয়স কত আমি জানি না। আপনার হয়ত অনেক অবসর সময় আছে। উইকিপিডিয়ার আলাপ পাতায় দিনের পর দিন এরকম তর্ক করে সময় কাটাতে আপনার হয়ত কোনও সমস্যা নেই, হয়ত আনন্দ পান। আমার এভাবে সময় নষ্ট করার মত বয়স বা সময় নেই। এক কথা হাজার বার ঘুরিয়ে ফিরিয়ে বলে বিভিন্নভাবে বিভিন্ন উদাহরণ দিয়ে চোখে আঙুল দিয়ে দেখানোর পরেও কেউ বুঝতে না পারলে সেটা আর আমার সমস্যা নয়। আপনার সাথে এই আলোচনাতে আমার যে পরিমাণ সময় নষ্ট হয়েছে, তার বদলে এই উইকিতে অনেক অনেক গঠনমূলক কাজ করা যেত, অনেক নিবন্ধ সম্পাদনা করে উন্নত করা যেত। এই তিন দিনে আমার অনেক সময় নষ্ট হল। আপনি এইসব কসমেটিক শৈলীগত আলাপ আলোচনায় নিজের ও অন্যের মূল্যবান সময় নষ্ট না করে, পায়ে পা লাগিয়ে তর্ক না করে, উইকিপিডিয়াতে যে হাজার হাজার নিবন্ধ আছে, সেগুলির উন্নতির চেষ্টায় মনোযোগ দিন।https://w.wiki/5hyW  ১৫ বছরের বেশি সময় ধরে জন্মলগ্ন থেকে বাংলা উইকিতে আছি। উইকির ভালোমন্দ দেখছি। ১৫ বছরের বেশি সময় ধরে সন্তানের মতো স্নেহ করে উইকির উন্নতিতে অংশ নিয়ে চলেছি। উইকি একটা মানুষ হলে সে এখন মাধ্যমিক পরীক্ষা দিত। আমি এই উইকির সবচেয়ে পুরনো ব্যবহারকারী ও প্রশাসক যে এখনও সক্রিয় আছে। উইকি কীভাবে চলে সেই জ্ঞান আমাকে দিতে আসলে হাসা ছাড়া আর কোনও উপায় নেই।https://w.wiki/5hyW   এসব মন্তব্য দ্বারা বোঝা যায় যে, উইকিপিডিয়া আমলাতান্ত্রিক। যেটা উইকিপিডিয়ার দাবির বিপরীত। এছাড়া তিনি বিতর্কিত মন্তব্যে আফতাব ভাইকে মেনশন করেন। এসব শিশুসুলভ কাজ যেহেতু উইকিপিডিয়ার সাথে যায়না এবং এসব মন্তব্য প্রশাসক হিসেবে করাটা অযৌক্তিক; তাই তার উপর আস্থা রাখতে পারছিনা। স্পষ্টীকরণ আমি চাই যে, সবচেয়ে পুরাতন ব্যবহারকারী হিসেবে তিনি উইকিপিডিয়াতে আজীবন সক্রিয় থাকুন, কিন্তু তার এইসব মন্তব্য যেহেতু নীতিমালা ও উইকিপিডিয়ার মূলস্তম্ভের বিরোধী; তাই আমি কেবল তার প্রশাসক অধিকার সরিয়ে দেয়ার প্রস্তাবনা করছি।  ~ খাত্তাব (অ | আ | স) ০৮:২৬, ১৬ সেপ্টেম্বর ২০২২ (ইউটিসি)   মন্তব্য   জাহিন ভাই অধিকাংশ স্থানান্তরে স্বেচ্ছাচারি আচরণ করেন এবং সেই কাজের বিরুদ্ধে কেউ কথা বলতে গেলে অপ্রাসঙ্গিক বিষয়ের অবতারণা করেন। সবক্ষেত্রেই উনার বয়োজ্যেষ্ঠ হওয়া এবং উইকির প্রথম প্রশাসক হওয়াকে টেনে আনেন। উনার নামকে বাংলাকরণের অত্যধিক আবেগের প্রতি বাংলা উইকির সাবেক প্রশাসক ও পুরনো ব্যবহারকারীদেরও সমস্যা ছিল, জাহিন ভাই তাদের কারও কথাতেই কর্ণপাত করেননি। উনার সাথে আলোচনা করার সুবাদে(!) অনুরূপ ব্যক্তি আক্রমণের মুখোমুখি আমিও হয়েছি। এমনকি উনি প্রত্যক্ষভাবে একজন নিষিদ্ধ ব্যবহারকারীকে উস্কাচ্ছিলেন। এমনকি উনার আচরণে হতভম্ব হয়ে আমি উইকিপিডিয়া ছেড়ে দেওয়ারও সিদ্ধান্ত নিয়েছিলাম। সৌভাগ্যক্রমে একেবারে ছেড়ে দেওয়া সম্ভব হয়নি। উইকিপিডিয়ার প্রশাসকত্বকে উনি ক্ষমতা মনে করেন এবং সকল ক্ষেত্রে সেটিকে ঢাল হিসেবে ব্যবহার করতে চান। উনার প্রশাসকত্বে আমারও অনাস্থা। — আদিভাই • আলাপ • ১২:৪১, ১৬ সেপ্টেম্বর ২০২২ (ইউটিসি)   জাহিন ভাইয়ের নিবন্ধ স্থানান্তরের বিষয়ে অনাস্থা প্রকাশ করছি। যেহেতু উইকিপিডিয়া কোন মৌলিক গবেষণার স্থান নয়, তাই এখানে এমন শব্দ খোজা উচিত যা পত্রিকায়, বইয়ে বা সমাজে প্রচলিত আছে। নিজে থেকে কোন কিছু উদ্ভাবন না করাই শ্রেয়। আলাপ:ব্যালন ডি’অর ভাইয়ের এই পাতায় বুঝানো যায়নি। ব্যবহারকারী আলাপ:Zaheen#"সেন্ট_পিটার্সবার্গ"_প্রসঙ্গে এখানেও দেখতে পারেন। এইজন্য আমার এই অনাস্থা। তবে আমি এটাও স্বীকার করছি, ভাইয়ের ভাষাজ্ঞান উইকিপিডিয়াকে সমৃদ্ধ করেছে, ভাইয়ের অবদান রয়েছে। আর তার ব্যবহারকারী আচরণ সম্পর্কে আমি এখন কিছু বলছিনা। ধন্যবাদ। Deloar Akram (আলাপ • অবদান • লগ) ০৮:৫১, ১৭ সেপ্টেম্বর ২০২২ (ইউটিসি)   কে কত দিন ধরে উইকিপিডিয়ায় আছে বা কার সম্পাদনা কত এসব বিষয় কোন আলোচনা চালিয়ে যাওয়ার জন্য মুখ্য নয়। মুখ্য বিষয় হচ্ছে যুক্তি। একজন একদম নবীন কেউ যদি যুক্তি নির্ভর কোন কথা বলে, সেটিকে অবশ্যই আমলে নিতে হবে। উপরে যে উদাহরণগুলি উল্লেখ করা হয়েছে তা দুঃখজনক। তবে এ কারণে প্রশাসকত্ব বাতিলের পক্ষে আমি নই। আশা করি জাহিন ভাই এসব বিষয়ে আরও সতর্ক হবেন এবং প্রশাসক হিসেবে প্রশাসনিক কাজেও আরও সক্রিয় হবেন।--মাসুম-আল-হাসান (আলাপ) ১৭:৫২, ২৩ সেপ্টেম্বর ২০২২ (ইউটিসি)   দুই মাস হয়ে গেছে। ব্যুরোক্র্যাটদেরকে আলোচনাটি বন্ধ করার অনুরোধ জানাচ্ছি। আমার মতামত- এটি স্পষ্ট যে, অভিযুক্ত ব্যবহারকারীর আচরণগত সমস্যা রয়েছে, যা এরকম অভিজ্ঞ একজন ব্যবহারকারীর কাছ থেকে কোনোভাবেই কাম্য নয়। যে সিদ্ধান্তই নেয়া হোক না কেন, আমি অনুরোধ করবো এই ব্যবহারকারীকে যাতে একটি কঠোর সতর্কবার্তা দেওয়া হয়। — ইয়াহিয়া (আলাপ • অবদান) - ২২:০৮, ২৪ নভেম্বর ২০২২ (ইউটিসি)   একমত নই। জাহিন ভাইয়ের জ্ঞান সব সময় বাংলা উইকিপিডিয়াকে সমৃদ্ধ করেছে। বরং তার বাংলাকরণের বিষয়টি প্রশংসাযোগ্য। জাহিদ ভাই বিভিন্ন শত লাইনের আলোচনায় উপর্যুক্ত কয়েকটি লাইন আবেগ থেকে লিখেছেন বলে মানে এই নয় তিনি সব সময় অমন লিখেন। কেউ হাজার সম্পাদনা, আলোচনার করলে তার সবগুলি ১০০% নিখুঁত হবে না, সেটাই স্বাভাবিক। নিবন্ধ স্থানান্তরের বিষয়ে মতবিরোধ থাকলে তা সেই নিবন্ধের আলাপ পাতায় আলোচনা করে সমাধান করা উচিত। দুইজনে সমাধান করা সম্ভব না হলে প্রয়োজনে ঐ নিবন্ধ নিয়ে অন্যদের মতামত চাওয়া যেতে পারে। --আফতাবুজ্জামান (আলাপ) ২৩:০৫, ১৫ ফেব্রুয়ারি ২০২৩ (ইউটিসি) @আফতাবুজ্জামান অনেকদিন আগের আলোচনায় উত্তর দিলেন। যাইহোক, আমার আলাপ বোধহয় ধরতে পারেননি। আমি বলছিলাম, উনি আক্রমণাত্মক ভাষা ব্যবহার করেন। উনার বাংলাকরণের বিরোধী আমি কি কখনো ছিলাম? ভাষাগত সমস্যার কারণে তো ব্যুরোক্র্যাট সভায় প্রশাসক পুনর্বিবেচনার আলাপ টানতাম না। আমার বিষয় ছিল, আক্রমণাত্মক ভাষা নিয়ে। ‍~  কাপুদান পাশা (বার্তা - অবদান) ১৬:৩৫, ১ মার্চ ২০২৩ (ইউটিসি)   মন্তব্যের অনুরোধ   নীতিমালা সংক্রান্ত এই মন্তব্যের অনুরোধটির আলোচনা সমাপ্ত হয়েছে বলেই মনে হচ্ছে,  আপনাদের কাওকে আলোচনাটি বন্ধ করার ব্যাপারে সিদ্ধান্ত নেওয়ার অনুরোধ করছি। —শাকিল (আলাপ · অবদান) ১৬:৪৮, ১৪ অক্টোবর ২০২২ (ইউটিসি)  @Wikitanvir, @NahidSultan। — ইয়াহিয়া (আলাপ • অবদান) - ২২:০৯, ২৪ নভেম্বর ২০২২ (ইউটিসি)  শাকিল ও ইয়াহিয়া: আলোচনাটি এখনও সম্পূর্ণ নয়। আলোচনাটি বাংলা উইকিপিডিয়ার এমন একটি নীতিমালা নিয়ে যা শুধু গুরুত্বপূর্ণ-ই নয় বরং যার প্রায়শ পরিবর্তন সম্প্রদায়ের দুর্বলতা ও অপরিপক্কতাই ফুটিয়ে তুলবে। এমন একটি নীতিমালার জন্য আরও যাচাইয়ের প্রয়োজন রয়েছে বলে আমি মনে করি। এছাড়াও কিছু সমর্থনের সাথেও মন্তব্য রয়েছে যা পার্শ্বিকভাবে মূল প্রস্তাবনার সাথে সামঞ্জস্যপূর্ণূ নয়। ‘মন্তব্যের অনুরোধ’ কোনো ভোট নয়, এবং বর্তমান অবস্থায় কোনো সুনির্দিষ্ট ঐকমত্য এই আলোচনায় ফুটে উঠেনি। এমতাবস্থায় আলোচনাটি চালু রাখাই যুক্তিযুক্ত বলে আমার মত। — তানভির • ০৯:৪৪, ২৬ নভেম্বর ২০২২ (ইউটিসি)  বিষয়শ্রেণী:ব্যুরোক্র্যাটদের আলোচনাসভার সংগ্রহশালা